बेटी रक्षक रथ को सीएम ने दिखाई हरी झंडी
मुख्यमंत्रीनीतीश कुमार ने बुधवार को बेटी रक्षक रथ को हरी झंडी दिखाकर रवाना किया। रथ को विशेष नवजात शिशु गहन चिकित्सा इकाई के रूप में तैयार किया गया है। मुख्यमंत्री सचिवालय के निकट आयोजित कार्यक्रम में दस रथों को रवाना किया गया। पूरे राज्य में लोगों को जागरूक बनाने के लिए रथों को भेजा गया है। कार्यक्रम का आयोजन इंडियन एकेडमी ऑफ पेडियाट्रिक्स, राज्य स्वास्थ्य समिति और यूनिसेफ ने किया। स्वास्थ्य विभाग के प्रधान सचिव आरके महाजन ने कहा कि बेटी रक्षक रथ के जरिए लोगों को समय से पहले जन्म लेने वाले बच्चों या कम वजन वाले बच्चों की बेहतर देखरेख के लिए जागरूक किया जाएगा। इस अवसर पर विधान पार्षद ललन सर्राफ और संजय गांधी भी मौजूद थे।
इससे पहले आयोजित कार्यक्रम में डॉ. उत्पल कांत सिंह ने कहा कि एक नवजात का स्वास्थ्य जैविक, सामाजिक, आर्थिक एवं सांस्कृतिक कारकों से भी प्रभावित होता है। डॉ. एनके अग्रवाल ने कहा कि रथ में एलसीडी डिस्पले भी है। साथ ही ऑडियो, वीडियो के जरिए लाेगों को जागरूक किया जाएगा।
मुंबई के डॉ. अजय गंभीर ने बताया कि जन्म से 28 दिनों के भीतर नवजात के स्वास्थ्य पर विशेष ध्यान देना चाहिए। डॉ. बीपी जायसवाल ने कहा कि नवजात लड़कियों के प्रति जागरुकता एवं बिहार मे एसएनसीयू मे दी जाने वाली सुविधाओं पर आधारित एक लघु फिल्म भी दिखाया जाएगी। मौके पर डॉ. सैयद हुब्बे अली, डॉ. अनुपम सचदेवा, डॉ. सुरेन्द्र कुमार, डॉ. सिद्धार्थ रेड्डी सहित कई अन्य लोग मौजूद थे।
मुख्यमंत्री सचिवालय के निकट आयोजित कार्यक्रम में 10 रथों को हरी झंडी दिखाकर रवाना करते मुख्यमंत्री नीतीश कुमार।
hin_Deva hin_Deva hin_Deva hin_Deva hin_Deva